stanford-oval/wikipedia huggingface dataset:
Kuremaa järv

| Kuremaa järv |
| --- | --- |

Valtiot:  Viro
Maakunnat:  Jõgevamaa
Kunnat:  Jõgevan kunta
Koordinaatit:  58°43′04″N, 26°32′59″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Amme jõen valuma-alue
Laskujoki:  Amme jõgi Kaiavere järveen
Järvinumero:  VEE2055400
Mittaustietoja
Pinnankorkeus:  83 m
Rantaviiva:  11,261 km
Pinta-ala:  398,4  ha 
Tilavuus:  0,023423 km³
Keskisyvyys:  5,9 m
Suurin syvyys:  13,8 m
Valuma-alue:  25,4 km²
Saaria:  1
 fiKuremaa järv 
Kuremaa järv (myös Kurema järv) on Virossa Jõgevamaan Jõgevan kunnassa sijaitseva luonnollinen järvi. Järven pohjoisrannalla sijaitsee Kuremaan kylätaajama.
Maantietoa

Järven pinta-ala on 400 hehtaaria (ha) ja se on 4,3 kilometriä pitkä ja 1,3 kilometriä leveä. Rannan tuntumassa sijaitsee vain yksi saari, jonka pinta-ala on 0,08 ha. Vedenpinnan korkeus on keskimäärin 83,0 metriä mpy. Järveen laskee runsaasti pelto- ja metsäojia, joista huomattavimmat ovat Toovere kraavi ja Tammemetsa kraavi. Sen laskujoki on Amme jõgi, joka lähtee järven kaakkoispäästä ja virtaa parin kilometrin päässä Palamusen taajaman läpi. Amme jõgi laskee lopulta Kaiavere järveen. Kuremaa järven valuma-alueen laajuus on 25,4 neliökilometriä.
Järvi on luodattu ja sen keskisyvyys on 5,9 metriä ja suurin syvyys 13,8 metriä. Järven tilavuudeksi on arvioitu 0,0234 kuutiokilometriä eli 23,4 miljoonaa kuutiometriä. Järven rantaviivan pituus on 11,3 kilometriä, jostapuolet on metsää ja loput peltojen rantoja. Rannat ovat pääsääntönä kovapohjaisia ja enimmäkseen hiekkaa. Järven syvänteessä on mutakohja.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. keskmise karedusega kihistunud veega järv) säännöllisesti.
Järvi luokitellaan limnologisesti saman aikaisesti sekä kovavetiseksi järveksi että eutrofiseksi järveksi (vir. kalgiveeline eutroofne tai kalgiveeline rohketoiteline, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat.
Luotoarvot

Järvi melko kalaisia. Sen runsaimat kalalajit ovat lahna, ahven ja särki, mutta yleisiä ovat myös salakka, allikkosalakka ja hauki. Saaliiksi on saatu myös vähäisissä määrin kiiski, kivisimppu, ankerias, made, sorva ja kolmipiikki. Järveen on istutettu Coregonus maraenoides, muikku, kuha, karppi, peledsiika, kuore ja ruutana. Alueella elää jokirapu sekä silmällä pidettävä vesisiippa.
Historiaa

Vuonna 1870 suoritettiin järvenlasku, jolloin vedenpinta aleni noin metrin ja vuonna 1963 laskettiin sitä vielä puoli metriä.
Lontoon ePrix 2015

|  Britannian ePrix 2015 |
| --- | --- |
 10. osakilpailu 11 osakilpailusta kaudella Formula E -kausi 2014–2015. 

Päivämäärä:  27. kesäkuuta 2015
Sijainti:  Lontoo, Iso-Britannia
Rata:  Katurata   2,92 km
Pituus:  29 kierrosta, 84,68 km

10. kilpailu
Sää:   Aurinkoinen
Paalupaikka
Kuljettaja:   Sébastien Buemi
Talli:  E.dams-Renault
Aika:  1.24,648
Nopein kierros
Kuljettaja:   Lucas di Grassi
Talli:  Abt Sportsline
Aika:  1.28,229 (kierroksella 25)
Palkintokoroke
Voittaja:   Sébastien Buemi  (E.dams-Renault)
Toinen:   Jérôme d’Ambrosio  (Dragon Racing)
Kolmas:   Jean-Eric Vergne  (Andretti)
|  Britannian ePrix 2015 |
| --- | --- |
 11. osakilpailu 11 osakilpailusta kaudella Formula E -kausi 2014–2015. 

Päivämäärä:  28. kesäkuuta 2015
Sijainti:  Lontoo, Iso-Britannia
Rata:  Katurata   2,92 km
Pituus:  29 kierrosta, 84,68 km

11. kilpailu
Sää:   Puolipilvinen
Paalupaikka
Kuljettaja:   Stéphane Sarrazin
Talli:  Venturi
Aika:  1.23,901
Nopein kierros
Kuljettaja:   Sam Bird
Talli:  Virgin Racing
Aika:  1.26,790 (kierroksella 24)
Palkintokoroke
Voittaja:   Sam Bird  (Virgin Racing)
Toinen:   Jérôme d’Ambrosio  (Dragon Racing)
Kolmas:   Loïc Duval  (Dragon Racing)
Britannian ePrix 2015 eli 2015 London ePrix ajettiin kahdesti 27. ja 28. kesäkuuta Lontoossa Isossa-Britanniassa Battersea Parkin katuradalla.  Osakilpailut päättivät Formula E -sarjan debyyttikauden 2014–2015. Kilpailut olivat ensimmäiset kun suuritehoiset yksinistuttavat autot palasivat 40 vuoden tauon jälkeen Lontoon kaduille.
Ennakko

Ennen kauden päätöstä ja sarjan siirtymistä Isoon-Britanniaan sarja on kiertänyt yhteensä yhdeksässä eri maassa. Kausi käynnistyi Kiinan Pekingistä ja päättyy 27–28. kesäkuuta 2015 Lontoossa ajettaviin viimeisiin osakilpailuihin. Ennen viimeisiä kilpailuja sarjan kärkipaikkaa pitää hallussaan Nelson Piquet, joka johtaa sarjaa kymmenen pisteen erolla ennen maamiestään Lucas di Grassia. Kaikkiaan kuudella kilpailijalla on vielä mahdollisuus voittaa kuljettajien maailmanmestaruus ennen viimeisiä kilpailuja.
Aika-ajot

Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika.
Aika-ajot > Lauantai

Sam Bird menetti mahdollisuutensa kuljettajien maailmanmestaruuteen, sillä hän ei varmistanut paalupaikkaa lauantain osakilpailuun. Sébastien Buemi ajoi lauantain kilpailun paalupaikalle.
Aika-ajot > Sunnuntai

Sade sotki sunnuntain kilpailun aika-ajot ja teki samalla kuljettajien maailmanmestaruustaistelusta erittäin mielenkiintoisen. Stéphane Sarrazin ajoi paalupaikalle ja otti samalla myös Venturin ensimmäisen paalupaikan.
Kilpailu > Lauantai

Lauantain kilpailuun lähdettiin turva-auton takaa ensimmäisen mutkaan tehtyjen muutosten takia, joilla estettiin ensimmäisessä mutkassa sijainneen pompun päältä ajaminen. Turva-autolla varmistettiin kilpailun alun turvallisuus. Sébastien Buemi ajoi kilpailun voittoon ja paranteli samalla asemiaan kuljettajien maailmanmestaruus taistelussa. Kilpailun jälkeen E.dams-Renault varmisti myös valmistajien maailmanmestaruuden.
Kilpailu > Sunnuntai

Sunnuntain kilpailun voitti Sam Bird, ja Nelson Piquet varmisti sarjan mestaruuden ajamalla kilpailussa seitsemänneksi ohitettuaan varikkokäyntien jälkeen tallikaveri Oliver Turveyn ja Amlin Agurin kuljettajan Salvador Duránin.
Muuta

Simona de Silvestron, Sakon Yamamoton, Oliver Turveyn, Fabio Leimerin sekä Alex Fontanan debyyttikilpailu(t) Formula E -sarjassa.
Aiheesta muualla

Kuvia tai muita tiedostoja aiheesta Lontoon ePrix 2015 Wikimedia Commonsissa
Formula E -kausi 2014–2015
| 0 | 1 | 2 | 3 | 4 |
| --- | --- | --- | --- | --- |
|  Kiina |  Malesia |  Uruguay |  Argentiina |  Miami |
|  Long Beach |  Monaco |  Saksa |  Venäjä |  Britannia |
Kristilliseen yhteiskuntaan

| Kristilliseen yhteiskuntaan |
| --- | --- |
Kirjailija:  Raino Westerholm
Kieli:  suomi
Genre:  essee
Kustantaja:  Kirjayhtymä
Julkaistu:  1978
Ulkoasu:  sidottu
Sivumäärä:  225
ISBN:  951-26-1533-9
Löydä lisää kirjojaKirjallisuuden teemasivulta
Kristilliseen yhteiskuntaan on Suomen Kristillisen Liiton silloisen puheenjohtajan Raino Westerholmin kirjoittama kirja. Kirjassa esitetään seikkaperäisesti SKL:n ideologiaa ja kristillistä politiikkaa. Kirja on julkaistu vuonna 1978. Teoksessa Westerholm käsittelee pohjoismaista kristillistä yhteiskuntakäsitystä. Kirjan on julkaissut Kirjayhtymä.
Kwanin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 4 |  |
| ↙Singlet | 16 |  |
| ↙Musiikkivideot | 6 |  |
Tämä artikkeli on suomalaisen Kwan-yhtyeen diskografiasta.
Yhtye aloitti uransa englanninkielisellä hip hopilla, mutta musiikki siirtyi uran myöhemmillä levyillä pop-rock -tyylisempään ilmaisuun.
Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Dynasty |  Julkaistu: 18. huhtikuuta 2001  Levy-yhtiö: Universal Music  Formaatti: CD / Digitaalinen | #6  | 31 900 (platinaa) |
| The Die Is Cast |  Julkaistu: 25. lokakuuta 2002  Levy-yhtiö: Universal Music  Formaatti: CD / Digitaalinen | #2  | 61 200 (tuplaplatinaa) |
| Love Beyond This World |  Julkaistu: 5. marraskuuta 2004  Levy-yhtiö: Universal Music  Formaatti: CD / Digitaalinen | #10  | 16 500 (kultaa) |
| Little Notes |  Julkaistu: 22. maaliskuuta 2006  Levy-yhtiö: Universal Music  Formaatti: CD / Digitaalinen | #9  | n. 10 000  |
Singlet

| Vuosi | Single | Singlelista | Latauslista | Rumba Top 50  | Radiolista  | Albumi |
| --- | --- | --- | --- | --- | --- | --- |
| 2000 | ”Padam” | 3  | – | 20 | – | Dynasty |
| 2001 | ”Microphoneaye” | 3  | – | 7 | – | Dynasty |
| 2001 | ”Late” | 1  | – | 1 | 75  | Dynasty |
| 2001 | ”Rock Da House” | 13  | – | 40 | – | Dynasty |
| 2002 | ”Rain” | 1  | – | 6 | 7 | The Die Is Cast |
| 2002 | ”Shine” | 4  | – | 2 | 1 | The Die Is Cast |
| 2002 | ”Chillin' At The Grotto” (mukana Siiri & Lauri) | 2  | – | 3 | 4 | The Die Is Cast |
| 2003 | ”I Wonder” (Promosingle) | – | – | 11 | 7 | The Die Is Cast |
| 2004 | ”Unconditional Love” | 1  | – | 1 | 1 | Love Beyond This World |
| 2004 | ”Decadence Of The Heart” | – | – | 3 | 1 | Love Beyond This World |
| 2005 | ”Black Lotus” (Promosingle) | – | – | – | – | Love Beyond This World |
| 2005 | ”Sharks In The Bloody Waters” (Promosingle) | – | – | 20 | 7 | Love Beyond This World |
| 2006 | ”Diamonds” | 13  | – | 8 | 14 | Little Notes |
| 2006 | ”Tainted Love” (Promosingle) | – | – | 9 | 4 | Little Notes |
| 2007 | ”Little Note” (Promosingle) | – | – | 35 | 18 | Little Notes |
| 2008 | ”10.000 Light Years” | – | – | – | – | — |
| 2014 | ”One Last Time” | – | – | – | – | We Want More |
Listasijoitukset Suomen viralliselta singlelistalta (Single Top 20), radiosoittoa mittaavalta radiolistalta (Radio Top 10) sekä Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit -listalta (Rumba Top 50) (julk. 1992–2007).
Musiikkivideot

Padam (2001 – ohj. Marko Antila)
Microphoneaye (2001 – ohj. Miska Berg)
Late (2002 – ohj. Miikka Lommi & Kira Gluschkoff)
Shine (2003 – ohj. Finn Andersson)
Diamonds (2006 – ohj. Baranga Brothers)
Tainted Love (2006 – ohj. Baranga Brothers)
Krumme Lanke

| Krumme Lanke |
| --- | --- |

Valtiot:  Saksa
Paikkakunta:  Berliini
Koordinaatit:  52°27′00″N, 13°13′31″E
Mittaustietoja
Pinnankorkeus:  40  m 
Pituus:  1,1  km
Leveys:  0,180  km 
Pinta-ala:  0,154 km2 
Tilavuus:  0,543  hm3 
Suurin syvyys:  6,6  m 
 fiKrumme Lanke 
Krumme Lanke on järvi Lounais-Berliinissä, entisen Länsi-Berliinin alueella. Krumme Lanken vieressä sijaitsee Krumme Lanken metroasema.
Luettelo Puolan puolueista

Tämä artikkeli on luettelo Puolan puolueista.
Nykyiset parlamenttipuolueet

| Puolue> Nimi | Puolue> Nimi | Puolue> Lyhenne | Politiikka> Puheenjohtaja | Politiikka> Asemointi | Politiikka> Ideologia | Jäsenet> Sejm | Jäsenet> Senaatti | Jäsenet> Euroopan parlamentti | Jäsenet>  |
| --- | --- | --- | --- | --- | --- | --- | --- | --- | --- |
|  | Laki ja oikeus | PiS | Jarosław Kaczyński | oikeisto | kansalliskonservatismi, kristillisdemokratia | 198 / 460  | 44 / 100  | 24 / 52  |  |
|  | Kansalaisfoorumi | PO | Borys Budka | keskusta-oikeisto | liberaalikonservatismi, liberalismi | 109 / 460  | 41 / 100  | 14 / 52  |  |
|  | Demokraattisen vasemmiston liitto | SLD | Włodzimierz Czarzasty | keskusta-vasemmisto | sosiaalidemokratia, egalitarismi | 24 / 460  | 0 / 100  | 4 / 52  |  |
|  | Puolan kansanpuolue | PSL | Władysław Kosiniak-Kamysz | keskusta, keskusta-oikeisto | agrarismi, kristillisdemokratia | 23 / 460  | 2 / 100  | 3 / 52  |  |
|  | Konfederaation vapaus ja itsenäisyys | KONFEDERACJA | Janusz Korwin-Mikke | äärioikeisto | nationalismi, antikommunismi | 11 / 460  | 0 / 100  | 0 / 52  |  |
|  | Nowoczesna | .N | Adam Szłapka | keskusta | liberalismi, EU-myönteisyys | 6 / 460  | 1 / 100  | 0 / 52  |  |
|  | Kukiz'15 | K'15 | Paweł Kukiz | keskusta-oikeisto | suora demokratia, populismi | 4 / 460  | 0 / 100  | 0 / 52  |  |
Lou Dickenson

| Lou Dickenson |
| --- | --- |

Henkilötiedot
Syntynyt: 15. elokuuta 1982 (ikä 42) Orleans, ON, Kanada
Kansalaisuus:   Kanada   Yhdistynyt kuningaskunta
Jääkiekkoilija
Pelipaikka:  Laitahyökkääjä
Maila:  Left
Pituus:  185 cm
Paino:  93 kg
Seura
Seura:  Rosenborg IHK
Sarja:  GET-ligaen
Pelinumero:  54
Aik. seurat:  San Antonio Rampage (AHL)   Texas Wildcattets (ECHL)   Laredo Bucks (CHL)  SV Caldaro (Serie A)   Bofors IK  (Allsvenskan)  Edinburgh Capitals (EIHL)  Olimpija Hertz Ljubljana (Slovenia) Gwinnett Gladiators (ECHL) Hershey Bears (AHL) Manitoba Moose (AHL) KooKoo (Mestis) Vaasan Sport (Mestis)  Pelicans (SM-liiga)  AaB Ishockey (DEN)   HC Valpellice (Serie A)
NHL-varaus:  113. varaus, 2000 Edmonton Oilers
Lou Dickenson (s. 15. elokuuta 1982 Orleans, Ontario, Kanada) on kanadalainen jääkiekkoilija. Dickenson on pelannut urallaan monissa eri seuroissa Pohjois-Amerikassa ja Euroopassa. Pohjois-Amerikassa Dickenson on pelannut OHL, ECHL, CHL sekä AHL-sarjoja. AHL:ssä Dickenson on edustanut San Antonio Rampagea, Manitoba Moosea ja Hershey Bearsia. Euroopassa Dickenson on pelannut monissa maissa kuten Ruotsissa, Sloveniassa, Italiassa ja Isossa-Britanniassa.
Dickenson on Edmonton Oilersin 4. kierroksen varaus vuodelta 2000.
Dickensonilla on Kanadan ja Britannian kaksoiskansalaisuus eli hänet lasketaan EU-pelaajaksi Suomessa.
Kristillisen veljeyden kirkko

Kristillisen veljeyden kirkko (engl. Church of the Christian Brotherhood) oli Reorganisoidusta myöhempien aikojen pyhien kirkosta vuonna 1918 eronnut yhteisö, joka siis kuului myöhempien aikojen pyhien liikkeeseen. Yhteisön perusti Richard Charles Evans (1861-1921), joka oli eräs Reorganisoidun kirkon apostoleista ja kirkon johtavan presidenttikunnan jäsen.
Vuonna 1918 Evans riitautui Reorganisoidun kirkon johdon kanssa. Hän alkoi arvostella kirkon johtajaa, profeetta-presidentti Frederick W. Smithiä - joka oli Myöhempien aikojen pyhien Jeesuksen Kristuksen kirkon perustajan Joseph Smithin pojan Joseph Smith III:n poika - itsevaltaisesta hallintotavasta ja muiden sortamisesta. Lisäksi häntä kiusasi se, että Reorganisoitu kirkko kiisti vastoin selkeitä historiallisia todisteita, että Joseph Smith oli opettanut ja harjoittanut moniavioisuutta. Nykyään Kristuksen yhteisö myöntää Smithin opettaneen moniavioisuutta ja eläneen itse moniavioisissa liitoissa, mutta tuolloin asia selitettiin virallisesti MAP-kirkon toisen presidentin Brigham Youngin keksinnöksi.
Kanadassa asunut Evans alkoi kritisoida Reorganisoidun kirkon johtoa virallisesti, ja hän sai ympärilleen pienen joukon kannattajia Torontossa. Evans, jolla vielä oli pääsy Reorganisoidun kirkon rahavaroihin Kanadassa, käytti kirkon varoja järjestääkseen oman kirkkonsa, jolle hän antoi nimen Kristillisen veljeyden kirkko. Reorganisoidun kirkon johto nosti Evansia vastaan kanteen kavaltamisesta. Evans voitti jutun alioikeudessa, mutta Reorganisoidun kirkon valitus Ontarion Korkeimpaan oikeuteen oli menestyksekäs, ja Evans joutui maksamaan kavaltamansa rahat takaisin. Evans myös erotettiin virallisesti Reorganisoidusta kirkosta 1919, koska hän opetti harhaoppeja, oli perustanut kirkkoa vastaan suunnatun yhteisön ja oli lisäksi kavaltanut kirkon rahavaroja.
1920 Evans kirjoitti kirjan, jossa hän selitti välirikkoaan Reorganisoidun kirkon kanssa. Kirjassaan hän osoitti monin todistein, että Smith oli opettanut moniavioisuutta ja elänyt itse moniavioista elämää. Hän selitti myös, ettei enää voinut pitää Smithiä Jumalan puhetorvena ja profeettana, vaan ainoastaan huijarina. Samalla hän torjui myös Mormonin kirjan jumalallisen alkuperän.
Evans menehtyi keuhkokuumeeseen vuonna 1921, ja hänen ympärilleen kerääntynyt pieni yhteisö hajosi.
Korpisjärvi (Virrat)

| Korpisjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°22′43″N, 23°46′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Toisveteen 
Järvinumero:  35.421.1.017
Mittaustietoja
Pinnankorkeus:  130,3 m  
Rantaviiva:  1,104 km  
Pinta-ala:  5,714 ha  
Saaria:  ei saaria 
 fiKorpisjärvi 
Korpisjärvi  on Pirkanmaalla Virroilla Korpiskylän lähellä sijaitseva järvi.
Maantietoa

Järven pinta-ala on 5,7 hehtaaria, se on 400 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 130,3 metriä mpy.
Kutujärvi (Pello)

| Kutujärvi |
| --- | --- |
Valtiot:  Suomi
Paikkakunta:  Pello
Koordinaatit:  66°54′32″N, 24°50′11″E
Vesistöalue ja valuma-alueen tietoja
Laskujoki:  Kutujoki 
Järvinumero:  67.964.1.005
Mittaustietoja
Pinnankorkeus:  162,6 m  
Rantaviiva:  0,677 km  
Pinta-ala:  1,993 ha  
Saaria:  ei saaria 
 fiKutujärvi 
Kutujärvi  on Lapissa Pellossa Rattosjärven kylän lähellä sijaitseva järvi.
Maantietoa

Järven pinta-ala on 2,0 hehtaaria, se on 150 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 700 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Rattosjärven valuma-alueeseen (67.964) se kuuluu. Järven vedenpinnan korkeus on 162,6 metriä mpy.
Kutujärvi (Suonenjoki)

| Kutujärvi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°33′30″N, 27°03′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Järvinumero:  14.791.1.002
Mittaustietoja
Pinnankorkeus:  97,8 m 
Rantaviiva:  7 km 
Pinta-ala:  0,65 km² 
Tilavuus:  0,00658 km³ 
Keskisyvyys:  10,25 m 
Suurin syvyys:  29 m 
 fiKutujärvi 
Kutujärvi on järvi Suonenjoella Pohjois-Savon lounaisosassa. Sen pinta-ala on 65 hehtaaria ja vesitilavuus 6,6 kuutiohehtometriä. Etäisyys Kuopiosta on 48 kilometriä lounaaseen.
Maantiede

Kutujärven pituus lounaasta koilliseen on 2,5 kilometriä. Järvi kapenee pohjoista kohden. Etelärannan Kallioniemi jakaa järven eteläisimmän osan läntiseen ja itäiseen lahteen. Läntisen lahden etelärannalla on pieni luonnonsuojelualue. Noin viisi hehtaaria Kutujärvestä on korkeintaan metrin syvä ja noin seitsemän hehtaaria vähintään 25 metriä syvä. Kutujärven etelä- ja keskiosan syvyys on laajalti vähintään kymmenen metriä ja syvin kohta sijaitsee järven eteläpuoliskolla. Järven pohjoisosa on matalampaa. Järven kaakkoisosassa sijaitsee noin puolen hehtaarin laajuinen Karjalansaari.
Kutujärven rannoilla on metsää ja peltomaata. Itärannan Ylä-Kutumäki kohoaa noin 205 metriä merenpinnan yläpuolelle eli yli 100 metriä järven pintaa korkeammalle.
Kutujärveen virtaa noin neljä kilometriä pitkä Kutujoki kaakosta. Joki on melko luonnontilainen ja sen kasvillisuus on varsin rehevää. Kutujärvi laskee pohjoiseen Leväjärveen, jonka pinta on 0,2 metriä Kutujärveä alempana.
Kutujärven vesitilavuus on 6 579 000 kuutiometriä.
Kutujärvi (14.791.1.002) kuuluu Leväjärven–Kutujoen alueeseen (14.791), joka on kolmannen jakovaiheen vesistö Kymijoen vesistössä (14). Toinen jakovaihe on Pieksäjärven valuma-alue (14.79) ja ensimmäinen on Rautalammin reitin valuma-alue (14.7). Leväjärven–Kutujoen alueeseen kuuluu kahdeksan vähintään hehtaarin laajuista järveä. Kutujärvi on niistä laajin, toisena on Savijärvi ja kolmantena Leväjärvi.
Suomessa on yksitoista Kutujärveä, joista Inarin Alajärvi-Kutujärvi on laajin. Kutujärvistä viisi sijaitsee Inarissa ja kaksi muualla Lapissa. Suonenjoen ja Kuopion rajalla sijaitsee Kutunjärvi-niminen vakavesi (04.265.1.032).
Loreley

Loreleyn kallio ja Rein ylävirran suunnasta nähtynä.
Panoraamakuva Loreleysta vastarannalta nähtynä.
Ihmisiä jäätyneellä Reinillä talvella 1928–1929. Taustalla Loreley.
Loreley (myös Lorelei) on korkea kallio Reinin itärannalla Keski-Reinin laakson yläosassa, Saksassa. Se kohoaa noin 120 metrin korkeuteen joen pinnasta. Kallion kohdalla Rein on kapeimmillaan Pohjanmeren ja Sveitsin välillä: 113 metriä leveä ja 25 metriä syvä. Voimakas virtaus ja vedenalaiset kivet ovat aiheuttaneet joella monia veneonnettomuuksia. Loreleyn lähellä alavirrassa on Sankt Goarshausenin kylä.
Paikan nimen taustaa

Loreleyn nimi tulee mahdollisesti vanhan Reininmaan murteen sanoista lureln (’kuiskata’) ja ley (’kallio’), eli kyseessä olisi ”kuiskaava kallio”. Virtaukset ja pieni vesiputous, joka oli näkyvissä vielä 1800-luvun alussa, saivat aikaan kuiskaavan äänen, jota kallion erikoinen kaiku vahvisti. Ääntä on vaikeaa kuulla enää nykyään alueen kaupungistumisen takia. Toinen teoria johtaa nimen alkuosan sanasta luren (’vaania’), jolloin nimi tarkoittaisi ”vaanivaa kalliota” ja viittaisi joella sattuneisiin onnettomuuksiin.
Legendat ja kansantarinat

Kallioon liittyy monia legendoja ja kansantarinoita. Saksalainen kansantarina kertoo, että Loreley-niminen merenneito tai näkki istuu kalliolla ja yrittää lumota laulullaan joella ohi matkustavia ihmisiä, houkutella nämä kuolemaan. Vastaavaa tekivät muinaisen Kreikan seireenit.
Eräänlaisen legendan Loreleista kehitti saksalainen kirjailija Clemens Brentano romaanissaan Godwi oder Das steinerne Bild der Mutter (1801). Häntä oli siihen innoittanut Ovidiuksen myytti Ekhosta ja Narkissoksesta. Brentano on kirjoittanut useita versioita Lorelein tarinasta. Toinen tunnettu Loreleista kirjoittanut oli saksalainen runoilija Heinrich Heine.
Nimi Loreley on myös levinnyt laajalle kulttuurin eri osa-alueilla: useita musiikkikappaleita on nimetty Loreleyksi, on sen nimisiä runoja ja ooppera, henkilöitä kirjallisuudessa ja elokuvissa.
Aiheesta muualla

Kuvia tai muita tiedostoja aiheesta Loreley Wikimedia Commonsissa
Das Goethezeitportal: Die Loreley - kuvia ja tekstejä (saksaksi)
http://www.loreley-info.com/
http://www.loreley.de/ (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Krukenbergin tuumori

Krukenbergin tuumori
Krukenbergin tuumori on yleensä mahasyövän lähettämä etäpesäke munasarjoissa. Krukenbergin tuumori voi aiheuttaa oireita ennen mahassa olevaa primääriä kasvainta. Krukenbergin tuumori voi myös olla esimerkiksi rinta- tai suolisyövän etäpesäke. Kasvain on nimetty Friedrich Ernst Krukenbergin mukaan.
Ludvig Suuri

Ludvig Suuri voi tarkoittaa seuraavia hallitsijoita:
Ludvig I, Unkarin kuningas vuosina 1342–1382 ja Puolan vuodesta 1370
Ludvig XIV, Ranskan kuningas vuosina 1643–1715
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ludvig Suuri”, voi hakea sivunnimihaulla, laajalla sivunnimihaulla tai tekstihaulla.
Krumme Lanken metroasema

| Krumme Lanke |
| --- | --- |
 Krumme Lanken metroaseman sisäänkäynti
 Berliinin metro 
Perustiedot
Metrolinjat:  U3
Osoite:  Rauweilersteig/Argentinische Allee
Paikkakunta:  Berliini
Avattu:  1929
Etäisyydet
Onkel Toms Hütte:  1 km
Rakenne
Tyyppi:  maanpäällinen asema
Laituriraiteita:  2
Krumme Lanken metroasema on Berliinin metron linjan U3 pääteasema. Aseman vieressä sijaitsee Krumme Lanken järvi.
Krukis

Kriukis eli Kriugas tai Krukis oli balttilaiseen muinaisuskoon kuuluva jumala. Hän suojeli kotieläimiä, etenkin sikoja. Krukis oli myös seppien suojelija.[lähde? ] Liettualaiseen Joniškisin kunnallispiiriin kuuluva Kriukai on yhden teorian mukaan nimetty jumalan mukaan.